Fathulla Masudov

Fathulla Masudov – oʻzbek teatr vа kino aktyori, Oʻzbekistonda xizmat koʻrsatgan artist, “Shuhrat” medali, "Mehnat shuhrati" ordeni sovrindori.

Tarjimai hol 
Fatxulla Masudov 1963-yil 16-mayda Toshkent shahrida tugʻilgan. Aktyorning otasi pedagog sifatida, onasi esa farmasevtika sohasida faoliyat yuritgan. U oilada toʻrt aka-ukaning eng kattasi hisoblanadi. Oʻrta maktabni tugatgach, Ostrovskiy nomidagi Toshkent davlat teatr va rassomchilik institutiga oʻqishga kirdi. Ushbu dargohni1984-yilda tugatgan. 1985-yildan 1986-yilgacha u Ukrainada harbiy xizmatni oʻtagan. Aktyor oʻz faoliyatini 1986-yilda Oʻzbek milliy akademik drama teatrida rejissor yordamchisi sifatida boshlagan. Keyinroq u1988-yildan bu teatrda aktyor sifatida oʻz faoliyatini davom ettirgan. Masudov 2015-2020-yillarda Oʻzbek Milliy akademik drama teatri direktori lavozimida ishlagan.

Fathulla Masudov aktyorlik faoliyati davomida hozirgacha koʻplab spektakllar va oʻndan oshiq filmlarda ishtirok etgan. Bundan tashqari bu aktyor dublaj sohasida 500 ga yaqin filmlardagi qahramonlariga ham ovoz bergan. Uning “Choʻqintirgan ota”, “Devdas”, “Gajini” kabi jahon filmlari qahramonlariga bergan ovozi tomoshabinlar qalbidan oʻrin olgan edi. “Shaytanat” serialidagi Anvar obraziga Fathulla Masudov katta mahorat bilan ovoz bergan, bu obrazni uning ovozisiz tasavvur etish nihoyatda qiyin. 

Ushbu aktyor oʻzining aktyorlik faoliyati davomida "Oʻzbekistonda xizmat koʻrsatgan artist" unvoni, “Shuhrat” medali va "Mehnat shuhrati" ordenlari bilan taqdirlangan.

Fathulla Masudov 1988-yilda Oʻzbekiston xalq artisti Lutfulla Sa’dullayev va aktrisa Gulchehra Sa’dullayevalarning Gulira’no ismli qiziga uylangan. Hozirgi kunda ularning ikki oʻgʻil va bir qiz farzandlari bor.

Fathulla Masudov 2020-yilda Toshkentda koronavirusdan vafot etgan.

Filmografiyasi 
Quyida Fathulla Masudov surarga tushgan filmlarning xronologik tartibda roʻyxati keltirilgan.

 1990-yil — Tangalik bolalar
 1998-yil — Yagona xotira 
 1998-yil — Kichkina tabib
 2003-yil — Dard 
 2004-yil — Dada
 2005-yil — Alvido
 2007-yil — Zumrad vа Qimmat
 2007-yil — Kichkina odamlar
 2010-yil — Meros dirijyor
 2010-yil — Sarob
 2011-yil — Vatanparvarlar
 2012-yil — Qovun 
 2012-yil — Sardor-3
 2012-yil — Sovchilar
 2013-yil — Oʻkinch 
 2014-yil — Sehrli qalpoq-2
 2014-yil — Avtobus bekatidagi odam 
 2015-yil — Farhod vа Shirin 
 2016-yil — Kulba 
 2017-yil — Nazira
 2020-yil — Parokanda

Filmdagi dublyajlari 
 Choʻqintirgan ota - Karlo Rizzi
 Devdas - Devdas 
 Ghajini - Sanjay Singhanya 
 Baykerlar 3 - Sakhir vа Samar Xonlar 
 Tangri yaratgan juftlik - Surinder “Suri” Sahni / Raj Kapur 
 Shaytanat - Anvar

Mukofotlar 
 1999-yil — “Shuhrat” medali bilan taqdirlangan.
 2003-yil — Oʻzbekiston Respublikasida xizmat koʻrsatgan artist unvoni
 2014-yil — “Mehnat shuhrat” ordeni. 
 2020-yil — Madaniyat vа san’at fidokori unvoni
 2021-yil — Fidokorona xizmatlari uchun ordeni;

Manbalar

Havolalar 

 Oʻzbek Milliy akademik drama teatri direktori koronavirusdan vafot etdi rus.ozodlik.org
 Oʻzbekistonda xizmat koʻrsatgan artist Fatxulla Ma’sudov koronavirusdan vafot etdi asiaplustj.info

Oʻzbekistonlik erkak aktyorlar
Kishilar
Toshkentda tugʻilganlar
1963-yilda tugʻilganlar
16-mayda tugʻilganlar